Source: https://keskustelu.jatkoaika.com/help/terms/
Timestamp: 2019-09-19 02:41:29+00:00
Document Index: 17516732

Matched Legal Cases: ['§ 1', '§ 2', '§ 3', '§ 6', '§ 7', '§ 9', '§ 9', '§ 9', '§ 10', '§ 10', '§ 10', '§ 10', '§ 11', '§ 11', '§ 12', '§ 12', '§ 13', '§ 14', '§ 14', '§ 15']

Jatkoajan keskustelupalstan säännöt | Jatkoajan keskustelupalsta
Jatkoajan rekisteriseloste Tietosuoja Jatkoajassa Smilies BB codes Cookie usage Jatkoajan keskustelupalstan säännöt Privacy policy
Jatkoajan keskustelupalsta on Jatkoaika Ry:n ylläpitämä, verkkolehdestä erillinen ja itsenäinen keskustelupalsta. Sen sisällön eli verkkoviestien tuottajina toimivat keskustelijat eli keskustelupalstalle rekisteröityneet käyttäjät itse. Jatkoaika.com-verkkolehti ei tuota sisältöä keskustelupalstalle. Verkkolehden toimituksen henkilöt eivät ole vastuussa palstan kirjoituksista.
Keskustelupalstalle tulevia viestejä ei etukäteen seulota, tarkasteta tai muokata. Palstaa valvotaan jälkimoderoinnin avulla, ja lainvastaiset viestit voidaan poistaa.
Keskustelupalstalle kirjoittavat henkilöt ovat itse juridisessa vastuussa viestiensä sisällöstä, ja tarvittaessa moderaattorit luovuttavat viranomaisille kirjoittajan yksilöintiin tarvittavat tunnistetiedot, jos niitä pyydetään.
Jokaisessa palstalla olevassa viestissä on raportointinappi ("raportoi"), jonka avulla lukijat voivat ilmoittaa moderaattoreille sääntöjen vastaisista ja asiattomista viesteistä.
Keskustelupalstaa koskevat palautteet ja ehdotukset pyydetään lähettämään osoitteeseen moderaattorit(at)jatkoaika.com. Verkkolehden päätoimittaja ei vastaa keskustelupalstaa koskevaan palautteeseen. Rekisteröityneet käyttäjät voivat antaa moderaattoreille palautetta myös tähän tarkoitukseen varatussa keskusteluketjussa tai yksityisviestillä.
Nämä säännöt on laadittu, jotta keskustelu Jatkoajassa olisi mahdollisimman sujuvaa ja laadukasta.
§ 1Vältä offtopicia ja pyri pysymään ketjun aiheessa
§ 2Älä kirjoita turhia viestejä. Sisällöttömät onelinerit tai saman asian jankkaus eri sanoin eivät vie keskustelua eteenpäin.
§ 3Täydellistä kielioppia emme vaadi, mutta viestien tulee olla helposti luettavia.
§ 6Rasistiset, pornografiset, toisten loukkaantumista toivovat, ylenpalttisesti kirosanoja sisältävät ja kaikki muutkin hyvän maun vastaiset tai asiattomat viestit ovat rangaistavia.
§ 7Suomen laki pätee myös Jatkoajan keskustelupalstalla.
§ 9Sinulla saa olla vain yksi nimimerkki. Mikäli jonkun havaitaan käyttävän kahta tai useampaa nimimerkkiä, kaikkien tunnusten kirjoitusoikeudet laitetaan lukkoon.
§ 9.1Pelikielto tai kirjoitusoikeuksien poisto ei myöskään oikeuta käyttämään toista nimimerkkiä.
§ 9.2Mikäli olemme myöntäneet jollekin ryhmälle nimimerkin, omaa henkilökohtaista nimimerkkiä saa käyttää.
§ 10Nimimerkkien henkilöllisyyksien paljastaminen tai arvailu on jyrkästi kiellettyä.
§ 10.1Tämä koskee myös Jatkoajan toimittajien ja moderaattorien nimimerkkejä ja henkilöllisyyksiä.
§ 10.2Luokattomasta osumatarkkuudestaan huolimatta “Moi X!”-viestit ja muut vastaavat huumoriheitot käsitetään tämän sääntöpykälän rikkomisena.
§ 10.3Sääntöä ei sovelleta, mikäli nimimerkki on tietoisesti paljastanut henkilöllisyytensä.
§ 11Otteluseuranta on sallittua niitä varten tarkoitetussa osiossa tai ketjussa.
§ 11.1Otteluseurannassa moderointi on löysempää, mutta törkeitä sääntörikkomuksia ei silti saa tehdä.
§ 12Kaupallinen mainostaminen palstalla on kiellettyä, jollei siitä ole erikseen sovittu.
§ 12.1Omia, ei-kaupallisia palstan ulkopuolisia tekstejä saa linkata palstalle, kunhan se ei ole jatkuvaa tai muuten häirise keskustelua.
§ 13Kuvia ja videoita saa käyttää palstalla ainoastaan palstan liitteinä tai linkitettyinä muualle.
§ 14Älä leiki moderaattoria.
§ 14.1Mikäli koet toisen kirjoittajan rikkovan palstan sääntöjä, käytä raportoi-nappia ja anna moderaattoreiden tehdä työnsä.
§ 15Moderaattorit voivat harkintansa mukaan sallia tai kieltää sellaisia asioita, joita ei ole näissä säännöissä erikseen mainittu.
Säännöt koskevat myös someupotuksia. Esimerkiksi turhat, aiheen ulkopuoliset tai hyvän maun vastaiset upotukset ovat aivan yhtä kiellettyjä upotuksina kuin tekstinäkin. Aiheeseen lisää tuovat upotukset ovat luonnollisesti sallittuja.
Tuore rikehistoria vaikuttaa pelikieltojen pituuteen korottavasti.
Erikoisia ottelutapahtumia varten kannattaa perustaa oma ketju (esim. tappelut, ulosajot). Asioista voi mainita myös otteluketjuissa, mutta varsinainen keskustelu pidetään sitä varten perustetuissa ketjuissa.
Kaikki kiekkoalueet ovat erikoistarkkailun alla ja niissä sääntörikkeet ovat erityisen rangaistavia. Vapaassa osiossa meininki on hieman rennompaa, mutta säännöt pätevät sielläkin.
Ulkopuolisia artikkeleita ei tule kopioida kokonaisuudessaan palstalle, vaan niihin viittaaminen tulee tehdä linkityksen kautta.
Laillisten striimien jakaminen ei kuulu sen paremmin ottelu- kuin otteluseurantaketjuihin, vaan omaan ketjuunsa.
Pitkät, linkin sisältävät tai muuten häiritsevät allekirjoitukset poistetaan. Mikäli tätä tapahtuu jatkuvasti, käyttäjää tullaan rankaisemaan.
Palstalla ei saa julkaista yksityisviestejä, koska ne ovat yksityisiä.
PC-, konsoli-, managerointi- ja nettipeleihin liittyvä keskustelu Peliluolaan.